TJ Slávia Ekonóm

Telovýchovná jednota Slávia Ekonóm Bratislava je slovenský futbalový klub, so sídlom v Bratislave. Klub hrá svoje domáce zápasy v Športovom areáli Ekonomickej Univerzity na Trnavskej ceste na Bratislavských Pasienkoch. Klub pôsobí od sezóny 2022/23 v VII. lige  seniorov Oblastného futbalového zväzu Bratislava – mesto. V VI. lige účinkoval od sezóny 2015/16 do 2021/22. Od sezóny 1998/99 pôsobil v V. lige, resp. I. triede ObFZ Bratislava-mesto. Futbalový oddiel funguje od 70-tych rokov minulého storočia.  V súčasnosti je aktívne iba mužstvo dospelých. Trénerom je Ing. Igor Šiška (od r. 1998). V minulosti (cca 1995-2005) tvorilo futbalový oddiel až 6 družstiev v rôznych vekových kategóriách - prípravka, mladší/starší žiaci, mladší/starší dorast, muži, ženy).  

TJ Slávia Ekonóm Bratislava  je pokračovateľom Slávie Vysoké školy, ktorá vznikla v roku 1952, a ktorá sa po reorganizácii v roku 1962 rozdelila na Sláviu UK, Sláviu SVŠT a Ekonóm Bratislava. Ekonóm Bratislava mal 7 oddielov a 575 členov v roku 1962. Telovýchovná jednota Slávia Ekonóm Bratislava ako nasledovník Ekonómu Bratislava vznikla 19. 7. 1990. V roku 2002 mala TJ Slávia Ekonóm Bratislava 4 oddiely: futbalový, turistický, tenisový a karate.

Predsedom TJ Slávia Ekonóm Bratislava je Ing. Peter Múčka, CSc.  (od r. 2020). Do roku 2019 bol dlhoročným predsedom Prof. Ing. Peter Baláž, PhD. TJ Slávia Ekonóm Bratislava je podporovaná Ekonomickou univerzitou v Bratislave, Slovenskou asociáciou univerzitného športu (SAUŠ) a Mestskou časťou Bratislava - Nové mesto (v r. 2022).

Oficiálna adresa TJ je: Dolnozemská cesta 1, 852 35 Bratislava.

Areál Ekonomickej univerzity v Bratislave na Pasienkoch 
Vybudovanie športových ihrísk TJ Slávia Ekonóm sa realizovalo v rokoch 1963 a 1964. Investorom bol Miestny výbor Československého zväzu telesnej výchovy (MV ČSTV) a TJ Slávia Ekonóm. Dodávateľom bol Odbor výstavby Obvodného Národného výboru Bratislava – Nové mesto. Obstarávacia hodnota stavby bola 772 000 Kčs (cca 25 700 Eur). V roku 1979 požiadal Rektorát VŠE v Bratislave Stredisko geodézie pre hl. mesto Bratislava zapísať pozemky športového areálu na Pasienkoch v Bratislave na československý štát v správe Rektorátu VŠE v Bratislave. Odovzdávajúca organizácia bol Obvodný národný výbor Bratislava III a preberajúca organizácia Rektorát VŠE v Bratislave. Dôvod prevodu majetku bol nasledovný: „V akcii „Z“ vybudovaný športový areál potrebuje Vysoká škola ekonomická pre vyučovací proces.“

Športové úspechy 
2017/18 – 4. miesto v 6. lige ObFz Bratislava-mesto
2013/14 – 4. miesto v 5. lige ObFz Bratislava-mesto
2009/10 – 4. miesto v 5. lige ObFz Bratislava-mesto
1997/98 – 4. miesto v II. triede BFZ a postup do I. triedy

Káder seniorov – 2022/2023 
Nino Krebs (b)  –  Martin Moravský (o), Marek Gregor (o), Peter Múčka (o), Ján Popluhár (o), Roman Marek (o), Iarko Lasak (o), Milan Menyhart (o) – Martin Kohút (s), Martin Štefánik (s), Milan Gregor (s), Jozef Brisuda (s), Šimon Šepitka (s), Jozef Husák (s) – Juraj Reháček (u), Jozef Urban (u), Matej Baran (u), Kamil Príhoda (u), Vladimír Dinka (u)

Konečné umiestnenia 
2021/2022 – VI. liga ObFz BA-mesto – 10. miesto
2020/2021 – VI. liga ObFz BA-mesto – 10. miesto
2019/2020 – VI. liga ObFz BA-mesto – 12. miesto
2018/2019 – VI. liga ObFz BA-mesto – 9. miesto
2017/2018 – VI. liga ObFz BA-mesto – 4. miesto
2016/2017 – VI. liga ObFZ BA-mesto – 8. miesto
2015/2016 – VI. liga  ObFZ BA-mesto – 9. miesto
2014/2015 – V. liga  ObFZ BA-mesto – 7. miesto
2013/2014 – V. liga ObFZ BA-mesto – 4. miesto
2012/2013 – V. liga ObFZ BA-mesto – 5. miesto
2011/2012 – V. liga ObFZ BA-mesto – 6. miesto
2010/2011 – V. liga ObFz BA-mesto – 6. miesto
2009/2010 – V. liga ObFz BA-mesto – 4. miesto
2008/2009 – V. liga ObFz BA-mesto – 5. miesto
2007/2008 – V. liga  ObFz BA-mesto – 8. miesto
2006/2007 – V. liga ObFz BA-mesto – 12. miesto
2005/2006 – V. liga ObFz BA-mesto – 12. miesto
2004/2005 – V. liga ObFz BA-mesto – 12. miesto
2003/2004 – I. Trieda ObFz BA-mesto – 11. miesto
2002/2003 – I. Trieda ObFz BA-mesto – 12. miesto
2001/2002 – I. Trieda ObFz BA-mesto – 7. miesto
2000/2001 – I. Trieda ObFz BA-mesto – 11. miesto
1999/2000 – I. Trieda ObFz BA-mesto – 14. miesto
1998/1999 – I. Trieda ObFz BA-mesto – 8. miesto
1997/1998 – II. Trieda ObFz BA-mesto – 4. miesto
1996/1997 – II. Trieda ObFz BA-mesto – 10. miesto
1994/1995 – II. Trieda ObFz BA-mesto – 10. miesto

Pamätné zápasy histórie

Referencie

Externé odkazy a zdroje 
Oficiálna stránka
Konečné tabuľky seniorov TJ Slávia Ekonóm 1994-2022
Bilancia TJ Slávia Ekonóm v súťažných ročníkoch 1986-2022

Slávia Ekonóm
Šport v Bratislave
Futbalové kluby založené v 1953
Ekonomická univerzita v Bratislave